नील नदी
नील नदी () अफिरका महादीप के आ दुनिया के एगो महत्वपूर्ण नदी हवे जेवन दक्खिन से उत्तर की ओर बहे ले। परंपरागत रूप से दुनिया की सबसे लंबी नदी के रूप में गिनी जाती है हालाँकि, एह बात के बाद के रिसर्च में चुनौती दिहल गइल बा आ सलाह दिहल गइल बाटे की अमेजन नदी एकरा ले कुछ लमहर हो सके ले। नील नियर प्रमुख नदी अपना सालाना पानी के बहाव के मात्रा के हिसाब से कुछ सभसे छोट प्रमुख नदी में से आवे ले। लगभग  लमहर, एकर नदी थाला (ड्रेनेज बेसिन) कुल इगारह गो देसन में बिस्तार लिहले बाटे: तंजानिया, युगांडा, रवांडा, बुरुंडी, द डेमोक्रेटिक रिपब्लिक ऑफ़ दी कांगो, कीनिया, इथियोपिया, इरीट्रिया, दक्खिन सूडान, रिपब्लिक ऑफ़ सूडान, आ मिस्र। वास्तव में, नील नदी मिस्र, सूडान आ दक्खिनी सूडान खातिर प्राइमरी पानी के स्रोत हवे। एकरे अलावा, नील एगो महत्व वाली आर्थिक नदी हवे जे खेती आ मछरी पकड़े के उद्योग के सपोर्ट करे ले।
मिस्र देस के "नील नदी के बरदान" (गिफ्ट ऑफ़ नाइल) कहल जाला आ एह नदी पर बनल अस्वान बंधा एगो बिस्व-परसिद्ध बान्ह हवे। नील नदी के डेल्टा तिकोन डेल्टा हवे आ एही के नाँव पर अइसन थलरूप सभ के डेल्टा नाँव पड़ल काहें कि यूनानी लिखाई में डेल्टा नाँव के अच्छर (Δ) तिकोना होखे ला।

बिबरन 

विक्टोरिया झील से ले के भूमध्य सागर तक ले कुल  लंबाई वाली नील नदी दुनियाँ के सबसे लमहर नदी सब में गिनल जाले। एकर नदी थाला (ड्रेनेज बेसिन) कुल  रकबा पर बिस्तार लिहले बाटे जे पूरा अफिरका महादीप के लगभग 10% हिस्सा बइठे ला। हालाँकि, अगर अउरी नदिन से तुलना कइल जाय तब नील नदी में पानी बहुत कम रहे ला (उदाहरण खातिर कांगो नदी के बस 5%)। नील नदी के बेसिन एगो जटिल बेसिन हवे, आ एकरा चलते, कौनों भी अस्थान पर एह में पानी के बहाव (डिस्चार्ज) कई चीजन पर निर्भर करे ला, मौसम, डाइवर्जन, बास्पीकरण आ इवैपोट्रांसपिरेशन आ जमीनभीतरी पानी के मात्रा पर।

खारतूम से ऊपर (दक्खिन के ओर), नद्दी के सफेद नील के नाँव से जानल जाला, जबकि सकेत अरथ में खार्तूम से नो झील तक ले एह नाँव से जानल जाला। खारतूम में एह में नीली नील नदी आ के मिले ले। सफेद नील के उदगम भूमध्यरेखीय पूरबी अफ्रीका में होला जबकि नीली नील के उद्गम इथियोपिया से होखे ला। दुनों धारा पूर्बी अफिर्की रिफ्ट के पच्छिमी कगार से निकसे लीं।

नोट

संदर्भ

बाहरी कड़ी 

 Thesis Analyzing Nile River Negotiations
 
Old maps of the Nile, from the Eran Laor Cartographic Collection, The National Library of Israel

नदी
अफिरका के नदी
मिस्र के भूगोल
मिस्र
सूडान
दक्खिन सूडान
युगांडा